ไฟแนนซ์ทูเดย์
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
17 ส.ค. 2554

...l...กระทรวงการคลังในฐานะ “ฝ่ายบัญชี” ของประเทศ ประเมินชัดๆ ได้แล้วว่า ผลพวงจากคำพิพากษาศาลฎีกาฯ ที่ระบุว่า พ.ต.ท.ทักษิณ ชินวัตร อดีตนายกรัฐมนตรีใช้อำนาจโดยมิชอบแก้ไขสัญญาเอื้อธุรกิจตัวเอง จะส่งผลต่อค่าเสียหายย้อนหลังอีกประมาณ 1 แสนล้านบาท แต่ตัวเลขนี้ถือเป็นตัวเลขประเมินระดับสูงสุด โดยคลังจะต้องไปสู้ในชั้นศาลอีกหลายยก
...l...คำถามก็คือวงเงินที่ต้องชดใช้นี้ เกินกว่าเงินที่ศาลฎีกาฯ คืนให้ พ.ต.ท.ทักษิณ ที่ 3.2 หมื่นล้านบาท จะทำอย่างไร?? ตอนนี้ “วงใน” ที่มีการคิดกันก็คือต้องลุยสืบหาเงินของ พ.ต.ท.ทักษิณ ที่อยู่ในต่างประเทศทั้งหมด แต่คำถามก็คือจะเหลือเท่าไหร่เพราะ พ.ต.ท.ทักษิณ น่าจะโยกไปอยู่ในที่ที่ปลอดภัยหมดแล้ว ซึ่งหนึ่งในนั้นน่าจะเป็นเกาะฟอกเงิน อย่าง บริติชเวอร์จิน
...l...ผลพวงของคดีต่อเนื่องซึ่งอาจจะทำให้ พ.ต.ท.ทักษิณและครอบครัวถึงขั้นหมดตัว และอยู่ในประเทศไทยไม่ได้ น่าจะเป็นที่มาของ “สงครามแดง” ซึ่งทุกฝ่ายกำลังเป็นห่วงประเทศไทยในขณะนี้ เพราะถ้า พ.ต.ท.ทักษิณ ล้มแล้วลุกไม่ขึ้นเที่ยวนี้ โอกาสที่ พ.ต.ท.ทักษิณ จะกลับมาค่อนข้างยาก 
...l...เห็นสำนักงานประกันสังคม (สปส.) ประกาศรับผู้จัดการกองทุน นักวิเคราะห์ ผู้เชี่ยวชาญด้านการลงทุน และที่ปรึกษาด้านยุทธศาสตร์การลงทุน ฯลฯ รวมแล้ว 27 อัตรา ไม่ใช่ว่าจะรื้อสำนักงานบริหารการลงทุน ประกันสังคมใหม่ แต่เหตุผลลึกๆ ที่ประกาศรับคนเพิ่ม เพราะที่ผ่านมาอั้นไม่ได้รับมานาน
...l...ลึกๆ คือต้องยอมรับว่าที่ผ่านมามีผู้มาสมัครทำงานกับประกันสังคมเยอะ แต่คุณสมบัติไม่ถึงขีด เพราะต้องดูแลเงินของแรงงาน 56 แสนล้านบาท และอีกไม่กี่ปีจะทะลุ 1 ล้านล้านบาท ดังนั้นต้องหาคนมีความรับผิดชอบสูงส่ง และคนเก่งดีมีฝีมือ ใครๆ ก็บอกไม่อยากมาทำงานประกันสังคม เพราะสัญญาจ้างปีต่อปี จะเก่งหรือจะดีแค่ไหนก็อยู่ไม่ได้ สู้ไปทำงานเอกชนดีกว่าสบายกว่ากันเยอะ ไม่ต้องเสี่ยงติดคุกติดตะรางด้วย